27.10.2009 Jurnalul Oficial al Uniunii Europene L 280/5 REGULAMENTUL (CE) NR. 1010/2009 AL COMISIEI din 22 octombrie 2009 de stabilire a normelor de punere în aplicare a Regulamentului (CE) nr. 1005/2008 al Consiliului de instituire a unui sistem comunitar pentru prevenirea, descurajarea și eliminarea pescuitului ilegal, nedeclarat și nereglementat COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1005/2008 al Consiliului din 29 septembrie 2008 de instituire a unui sistem comunitar pentru prevenirea, descurajarea şi eliminarea pescuitului ilegal, nedeclarat și nereglementat (!), în special articolul 6 alineatul (3), articolul 8 alineatul (3), articolul 9 alineatul (1), articolul 12 alineatul (4), articolul 12 alineatul (5), articolul 13 alineatul (1), articolul 16 alineatul (1), articolul 16 alineatul (3), articolul 17 alineatul (3), articolul 20 alineatul  (4), articolul 49 alineatul (1) şi articolul 52, după consultarea Autorităţii Europene pentru Protecţia Datelor, întrucât: (1) Regulamentul (CE) nr. 1005/2008 prevede adoptarea unor norme și măsuri detaliate de punere în aplicare a dispozițiilor pe care le stabileşte. (2)  În conformitate cu articolul 6 alineatul (3) și articolul 16 alineatul (1) din Regulamentul (CE) nr. 1005/2008, perioada de trei zile lucrătoare stabilită pentru notificarea prealabilă a debarcărilor sau a transbordărilor în port şi pentru prezentarea certificatelor de captură înaintea momentului estimat al sosirii produselor pescăreşti la locul de intrare pe teritoriul Comunității poate fi modi- ficată în funcţie de anumiți factori. Aceşti factori includ: tipul de produs pescăresc, distanța dintre zona de pescuit, locurile de debarcare și porturile în care sunt înmatri- culate sau înregistrate navele respective; distanța până la locul de intrare pe teritoriul Comunității; mijlocul de transport utilizat. Pentru produsele pescăreşti proaspete şi pentru loturile care sosesc pe cale aeriană, rutieră sau feroviară este necesară o perioadă de timp mai scurtă de trei zile lucrătoare. (3) Trebuie garantată consecvența în cazul documentelor transmise în legătură cu notificarea prealabilă a debar- cărilor și transbordărilor, al declarațiilor de debarcare şi transbordare și al rapoartelor de reperare. Din acest motiv, în conformitate cu articolul 6 alineatul (1), () JO L 286, 29.10.2008, p. 1. articolul 8 alineatul (3) și articolul 49 alineatul (1) din Regulamentul (CE) nr. 1005/2008, trebuie stabilite formate pentru aceste tipuri de documente. Articolul 9 alineatul (1) și articolul 17 alineatul (3) din Regulamentul (CE) nr. 1005/2008 prevăd că statele membre efectuează inspecţii în porturi pentru cel puțin 5% din operațiunile de debarcare şi de transbordare ale navelor de pescuit din țările terțe, precum și verificările considerate necesare pentru a asigura aplicarea corectă a dispozițiilor regulamentului, în conformitate cu para- metrii de referință stabiliți pe baza gestionării riscurilor şi pe baza criteriilor naţionale sau comunitare de gestionare a riscurilor. Este oportun să se stabilească criterii comune de gestionare a riscurilor pentru activi- tățile de control, inspecție și verificare, pentru a permite efectuarea în timp util a analizelor de risc şi a evaluărilor globale ale informațiilor relevante privind controlul. Criteriile comune vizează asigurarea unei abordări armo- nizate a inspecţiilor și a verificărilor în toate statele membre şi stabilirea unor condiţii egale pentru toţi operatorii. Articolul 52 din Regulamentul (CE) nr. 1005/2008 prevede că măsurile necesare pentru punerea în aplicare a dispozițiilor regulamentului respectiv trebuie adoptate prin procedura comitetului. Având în vedere eventualele constrângeri legate de capacitate de care trebuie să țină cont Comunitatea pentru punerea în aplicare în mod corespunzător a regimului de certificare, se consideră oportună adaptarea regimului pentru anumite produse pescăreşti obținute de navele de pescuit de mici dimensiuni, introducând posibilitatea unui certificat de captură simplificat. În absența unei definiții generale a pescuitului la scară redusă, trebuie stabilite anumite criterii specifice, în conformitate cu care exportatorul poate solicita validarea unui certificat de captură simplificat. Criteriile trebuie să țină cont în primul rând de capacitatea limitată a navelor de pescuit respective, în raport cu care obligaţia de aplicare a regimului standard de certificare a capturii ar constitui o povară dispropor- ționată. Articolul 13 alineatul (1) din Regulamentul (CE) nr. 1005/2008 prevede recunoaşterea sistemelor de docu- mentare a capturilor care fac obiectul unor acorduri în vigoare în cadrul organizațiilor regionale de gestionare a pescuitului (denumite în continuare ORGP), cu condiția ca aceste sisteme să se conformeze dispozițiilor regula- mentului. Unele dintre aceste sisteme pot fi recunoscute ca fiind în conformitate cu dispozițiile Regulamentului (CE) nr. 1005/2008, iar altele trebuie să respecte condiții suplimentare.